Προσκυνητής: – Ό,τι πει η Αγία Παρασκευή, θα σας το πω! (Η Αγία Χρυσή της Εορδαίας και οι εμφανίσεις της Αγίας Παρασκευής)\nαυτά που είχε ζήσει τις τελευταίες ήμερες και τον πήγε στήν περιοχή που της είχε υποδείξει ή Αγία με λεπτομέρειες εκείνος, παρακινούμενος άπό θεία έμπνευση, υποσχέθηκε να την βοηθήσει, γιά να αποκαλυφθούν τάιερά αντικείμενα άπό τό κατεστραμμένο Μοναστήρι.\nΕκπλήρωση επιθυμίας – Ανακάλυψη του μοναστηριού και της εικόνας\nΗ Γερόντισσα τούς είπε ότι εάν δεν βρεθεί τίποτα και τους κουράσει χωρίς αποτέλεσμα, δεχόταν να την αποκεφαλίσουν και να τη θάψουν στο μέρος της ανασκαφής. Ορισμένοι ετοίμαζαν ξύλα, για να την κτυπήσουν για τα μυθεύματα και τις φαντασιώσεις της\nΗ έκταση τού Μοναστηριού και τού Αγιάσματος ήταν ιδιοκτησία ενός Οθωμανού πριν την ανταλλαγή των πληθυσμών. Αυτός είχε πραγματικά τιμωρηθεί από την Αγία για ασέβεια του, γιατί είχε περιφράξει τό άγιασμα ώστε να μήν πηγαίνουν οί Χριστιανοί καί του χαλούν τον κήπο. Τότε παρουσιάσθηκε ή Αγία Παρασκευή καί τον απείλησε ότι θά τον τιμωρησει αν δεν ανοίξει τό άγιασμα γιά τούς Χριστιανούς, πράγμα τό οποίο έγινε. Τότε εκείνος αναγκάστηκε νά ανοίξει γιά τούς Χριστιανούς τό άγιασμα.\nΣτις άρχές ή τά μέσα Ιουνίου του 1932 σύσσωμοι οι κάτοικοι τού Μηλοχωριου μαζί μέ τόν Ιερέα τους π. Παναγιώτη Παπαδόπουλο, ό όποιος προπορευόταν, και μέ τους νέους πού κρατούσαν εξαπτέρυγα, λαμπάδες θυμιατά, ανηφόρισαν το δρόμο προς τον Αγιασμένο λόφο. Ή Γερόντισσα Χρυσή πήγαινε πρώτη σκυφτή και αμίλητη, άλλά νοερά προσευχόμενη, και έδειχνε τον δρόμο, μέχρι πού\nΈφτασαν στά διακριτικά σημεία πού της είχε υποδείξει ή Αγία, την τριανταφυλλιά ανάμεσα στα βάτα. Εκεί χάραζε μόνη της τά όρια της η ανασκαφής μέ τό δεξί της πόδι μπροστά στις σταυροκοπούμενες γυναίκες και τούς προσευχομένους γέροντες. Δεν έλλειπαν, βέβαια, και κάποιοι υλιστές και ορθολογιστές, οι όποιοι ειρωνεύονταν και διασκέδαζαν σέ βάρος της δυστυχισμένης, καθώς έλεγαν, Χαρίσως. Ορισμένοι, μάλιστα, ετοίμαζαν και ξύλα, γιά να την κτυπήσουν γιά τά μυθεύματα και τις φαντασιώσεις της.\nΉ Γερόντισσα Χρυσή φάνταζε στα μάτια τους ώς ιερή καί αγία φυσιογνωμία καί θαύμαζαν την πίστη της. Πήρα πρότυπο όλων καί πρόσωπο σεβαστό, πού είχε τή δύναμη να παρακαλεί τό Θεό, για όλους τούς ασθενείς καί ανήμπορους. Καί ως πρότυπο έπρεπε όχι μόνο να είναι παράδειγμα προς μίμηση, άλλά να ομιλεί προσευχητικά με τον Θεό μας και να ομιλεί στους άλλους για το Θεό.\nΓιά να ομιλεί συνεχώς στο Θεό μας πήρε τη μεγάλη απόφαση να του δοθεί ολοκληρωτικά να εγκαταλείψει τά εγκόσμια και να αφοσιωθεί στη διακονία του Ναού της Αγίας Παρασκευής, ώς γνήσια θεραπαινίς της. Με πρωτοβουλία της Γερόντισσας και συνδρομές των ευσεβών κατοίκων της περιοχής κτίστηκε νέος Ναός της Αγίας Όσιομάρτυρος Παρασκευής πάνω στά θεμέλια του παλαιού καί πέντε-έξη δωμάτια, γιά τη ίδια και γιά τους προσκυνητές\nΆλλες θαυμαστές θεραπείες\nΑπό ολική τύφλωση θεραπεύθηκε και ή γριά του Μηλοχωρίου, ή κ. Αγάπη Κ. Κούση. Η κ. Βασιλική Σταύρου από την Καστοριά με παράλυτα χέρια, καθώς κατέβαινε από τό βουνό, γιά νά έλθει στο Προσκύνημα, έδειξε την Εκκλησία με τό παράλυτο χέρι, πού από εκείνη την στιγμή θεραπεύθηκε. Μάλιστα ώς ευχαριστήριο έστειλε στο Μοναστήρι μια φορητή αγιογραφημένη εικόνα της Αγίας Παρασκευής.\nΈνα άλλο άλαλο κορίτσι από την Καστοριά το έφεραν στην Όσια. Εκείνη τό σταύρωσε, προσευχήθηκε και βρήκε τη λαλιά του. Ό πατέρας της πού ήταν στην Αμερική από ευγνωμοσύνη τότε έστειλε έμβασμα για τό χτίσιμο τού Μοναστηριού.\nΟμιλούσε μέ την Αγία Παρασκευή\nΗ ασκητική Γερόντισσα Χρυσή, όταν δυσκολευόταν τά τελευταία χρόνια της ζωής της νά μετακινηθεί, συχνά έλεγε στους οικείους της: Ήλθε ή Αγία Παρασκευή! Πρέπει νά μέ πατε στο Ναό, όπου μέ περιμένει.\nΟί δύο αφανείς και ταπεινές ασκήτριες, ή Σοφία της Κλεισούρας και ή Χρυσή της Εορδαίας, γνωρίζονταν, αφού τά Μοναστήρια τους είναι πολύ κοντά τό ένα στο άλλο και τά χωρίζει ένα βουνό. Στις γιορτές των Μοναστηριών ο αντάλλασαν επισκέψεις γιά προσκύνημα. Οί ντόπιοι λέγουν ότι ή χάρη της Όσιας Χρυσής μετά την κοίμησή της επισκίασε την Όσια Σοφία της Κλεισούρας.\nΉ δυνατότητα της Όσιας Χρυσής να γνωρίζει τα μύχια των καρδιών των προσκυνητών περιγράφεται από πολλούς έξ αυτών. Όταν κάποιος έβαζε κακό λογισμό γι’ αυτήν, ή Όσια τόν άφηνε μπροστά στην εικόνα της Αγίας Παρασκευής, ενώ εκείνη αποσυρόταν. Όμως τόζητούμενο από τον πιστό δεν εύρισκε την πραγμάτωσή του από την Αγία Παρασκευή, γιατί τούς βάραινε ό κακός λογισμός γιά τή θεραπαινίδα της. Γιά να γινόταν θαύμα έπρεπε πρώτα νά ζητήσουν συγγνώμη από την Όσια, τότε μόνο άκουγε τά αιτήματα τους ή Αγία Παρασκευή καί άνταποκρινόταν με την μαρτυρική της παρρησία στον Κύριό μας.\nΌταν πήγαιναν άνύπανδρα κορίτσια και τήν παρακαλούσαν νά προσευχηθεί, γιά να αποκατασταθούν, εκείνη απαντούσε:\n– Ό,τι πει ή Αγία Παρασκευή, θα σάς τό πώ!\nΚαί πράγματι πολλά κορίτσια βρήκαν το σύντροφό τους καί δημιούργησαν ευλογημένες οικογένειες. Ή Όσια μεσίτευε στήν Παναγία μας, στήν Αγία Παρασκευή, στον “Άγιο Γεώργιο Σε πολλούς άλλους Αγίους, πού δεν της χαλούσαν χατίρι.\nΓιά την καθαρότητα τού βίου της, άλλά και ασκητικά της κατορθώματα απέκτησε πλούσια την Χάρη τού Παναγίου Πνεύματος. Είχε προικισθεί με το χάρισμα της διορατικότητας. Έβλεπε την τραγωδία πού θα ενέσκηπτε τού εμφυλίου πολέμου και θρηνούσε. Έκλαιγε, γιατί η απιστία και ό εγωισμός θα έφερναν συμφορές στον τόπο, όπως πράγματι συνέβη, αφού μόνο στη Φουφά καταμετρήθηκαν είκοσι δύο θύματα.\nΠοιο χέρι να φιλήσουμε;\nΗ Α. Β. διηγήθηκε ότι, όταν ήταν σε ηλικία δώδεκα ετών ερχόταν από την Κλεισούρα με τή μητέρα της, τον αδελφό της, πού τότε υπηρετούσε στρατιώτης, καί ένα συστρατιώτη φίλο του. Όταν έφθασαν ψηλά στο βουνό, στο σημείο πού γίνεται ορατό τό εκκλησάκι της αγίας Παρασκευής, ή μητέρα της είπε στά παιδιά:\n-Όταν φθάσουμε στήν Αγία Παρασκευή, να φιλήσετε τό χέρι της Μπάμπω.\nΤότε ο αδελφός της είπε στη μητέρα του: Ποιό χέρι νά φιλήσουμε; Αυτό πού είναι άπλυτο και μαύρο και βρωμά;\nΗ μητέρα τους τότε τον μάλωσε.\nΌταν έφθασαν στήν Εκκλησία ή Μπάμπω, καθόταν κάτω από μια ακακία. Ή μητέρα προχώρησε και φίλησε με σεβασμό τό χέρι της, καθώς και εκείνη ή κοπέλα. Τότε τα δύο παλικάρια έσκυψαν και αυτά νά φιλήσουν τό χέρι της. Ή Γερόντισσα, όμως, τό τράβηξε και τους είπε:\nΤό χέρι πού βρωμά θέλετε νά φιλήσετε; Η μητέρα ξαφνιασμένη ρώτησε τή Μπάμπω:\n– Πώς τό ξεύρεις αυτό πού είπες;\nΚαι εκείνη άπήντησε:\n-Έγώ δεν ήμουν εκεί έπάνω πού τό συζητάτε, άλλα ή Αγία Παρασκευή πού ήταν μού το είπε!\nΆφησαν τό ψαλίδι στην κοιλιά κατά την εγχείρηση\nΌ Δ. Π. διηγήθηκε τό έξης περιστατικό:\nΜετά τό συμμοριτοπόλεμο ή μητέρα μου και δυο άλλες γυναίκες ήρθαν στην Αγία Παρασκευή. Αφού κοιμήθηκαν μέσα στο Ναό ή μία η νεώτερη, βογγούσε από τούς πόνους. Προτού αναχωρήσουν τό πρωί ήλθε ή Μπάμπω και λέγει στήν κοπέλα πού ύπέφερε:\n– Μήν στεναχωρείσαι, κορίτσι μου! Δεν έχεις τίποτα. Να πας να πεις στο γιατρό πού σου έκανε εγχείρηση, να βγάλει τό ψαλίδι πού έχασε στο σώμα σου!\n– Πού ξεύρεις ότι έκανα εγχείρηση!\nΓιά να άπαντήσει ή Μπάμπω:\n– Ή Αγία Παρασκευή μου τό είπε!\nΟί κακοί λογισμοί καί ή θεραπεία\nΜια κυρία επισκέφτηκε στο Μοναστήρι με τό αόμματο παιδί της. Έβλεπε όλους να πηγαίνουν να φιλήσουν το χέρι της Γερόντισσας Χρυσής, άλλα εκείνη την πλησίαζε από απόσταση λόγω του μελαμψού της δέρματος. Ή Όσια Χρυσή με τό διορατικό χάρισμα κόντεψε και της είπε:\n– ’Έκανες κακούς λογισμούς για εμένα και ή Αγία Παρασκευή δεν θα κάνει τό θαύμα στο παιδί σου!\nΕκείνη συντετριμμένη από την αποκάλυψη αυτή της Όσιας έπεσε στα πόδια της και την εκλιπαρούσε να τή συγχωρήσει, και να προσευχηθεί για τό παιδί της. Ή εύσυμπάθητη Γερόντισσα τότε προσευχήθηκε θερμά και άμέσως τό παιδί θεραπεύθηκε.\nΗ κοίμηση της\nΟι πιστοί του χωρίου της ήλθαν με την αναστάσιμη λαμπάδα καί το κόκκινο αυγό να σπασθούν το τίμιο σκήνωμά της. Τότε οι οικείοι της άνοιξαν την κασέλα καί πήραν τά ρούχα πού είχε ετοιμάσει από καιρό ή Γερόντισσα γιά την κηδεία της, αφού ή μνήμη τού θανάτου την συνείχε συνεχώς, καί την έντυσαν γιά να τή θάψουν. Από πριν είχε υποδείξει ή Όσια το ακριβές μέρος πού ήθελε να ταφεί καί συγκεκριμένα πίσω από το Ιερό Βήμα τού Ναού. Τή θέση αυτή της την είχε υποδείξει ή Αγία Παρασκευή.\nΟι οικείοι της, όμως, την έθαψαν σε άλλο σημείο, πιο πέρα από αυτό πού ή ίδια είχε ζητήσει να ταφεί. Δυστυχώς σε εκείνο τό σημείο περνούσε τό υπόγειο ρεύμα του αγιάσματος καί τό λείψανο της Όσιας βρεχόταν συνεχώς.\nΜετά από τρία χρόνια τρία κορίτσια από τη Πλάστη είδαν την Όσια Χρυσή να τούς λέει επιτακτικά και επίμονα στον ύπνο τους:\nΝα με βγάλετε από εκεί, γιατί τό κεφάλι μου είναι μέσα στο νερό. Δεν αντέχω άλλο!\nΤά ανέφεραν αυτά στη Στεριανή, τή νύφη της, Όσιας, πού είχε παντρευθεί τό γιό της Σταύρο, άλλά δεν τό έστερξαν να τό πράξουν αμέσως οι υπεύθυνοι τότε του Μοναστηριού.\nΈπρεπε να περάσουν πολλά χρόνια, γιά να ανακομίσουν τά πάνσεπτα της Γερόντισσας λείψανα, και αυτά σχεδόν λιωμένα από την υγρασία.\nΤό σκήνωμα της Όσιας Χρυσής έμεινε μέσα στόν τάφο τριανταενιά ολόκληρα χρόνια. Οι προσκυνητές τού Μοναστηριού πρώτα άσπάζονταν τον τάφο της Όσιας, πού την τιμούσαν ώς τοπική Αγία καί μετά κατευθύνονταν στο Καθολικό. Ή ανακομιδή τών χαριτοβρύτων λείψανων της έγινε στις 17 Ιουνίου του έτους 1998 από τον νύν Καθηγούμενο, Γέροντα Μάξιμο Καραβά πού τον πλαισίωναν οι Αρχιμανδρίτες π. Νικηφόρος Μανάδης και π. Παισιος Παδόπουλος καθώς και οι Μοναχοί, π. Δαμασκηνός και π. Ευδόκιμος.\nΑπό τότε τό Μοναστήρι κατέχει ώς πολύτομο θησαυρό την Αγία Κάρα της Όσιας και τα πανσεπτα λείψανά της, καθώς και τή μανδήλα της, άνεκτίμητα κειμήλια πού άναδίδουν ολα άρρητη ευωδία και παρέχουν στούς πιστούς τα ιάματα. Αξιοσημείωτο είναι τό γεγονός ότι ενώ τά λείψανα έλιωσαν τόσα χρόνια μέσα στήνυγρασία τού τάφου ή μανδήλα της Όσιας παρέμεινε άθικτη και εύωδιάζουσα.\nΗ μνήμη της Οσίας τιμάται την Πέμπτη της Διακαινησίμου και ιδιαιτέρως στις 17 Ιουνίου, ημέρα της ανακομιδής των ιερών της λειψάνων με ύμνους και ψαλμούς και ωδές πνευματικές, καθώς προτρέπει τους Χριστιανούς ο Απόστολος Παύλος (Εφεσ. ε 18).\nΗ νεώτερη ιστορία του Μοναστηριού\nΜετά τό ξανακτίσιμο του Μοναστηριού τής Αγίας Παρασκευής από την Όσία Χρυσή οι κάτοικοι της περιοχής μαζί με τούς Ιερείς άγωνίσθηκαν γιά την κατασκευή κτιρίων και βοηθητικών χώρων, ώστε οι προσκυνητές νά μην δυσκολεύονται κατά την παραμονή τους εκεί. Με ενέργειες τού Μητροπολίτη Φλωρίνης Βασιλείου το προσκύνημα αυτό τού Μηλοχωρίου αναγνωρίσθηκε ως Ιερά Μονή τό 1966 (ΦΕΚ 233/20 Απριλίου 1966).\nΤό νέο μεγαλοπρεπές Καθολικό κτίσθηκε έπΐ ήγουμενίας τού Αρχιμανδρίτη Δαμιανού Μαυρίδη (Ιούλιος 1967-Μάΐος 1970). Στο υπόγειο τού Ιερού Βήματος σώζεται ως κατακόμβη μέρος τού προϋπάρχοντος ναύδρίου, αύτού πού άναπαλαιώθηκε από την κτιτόρισσα, Όσια Χρυσή. Τά εγκαίνια τού νέου Καθολικού έγιναν στις 26 Σεπτεμβρίου τού 1969 από τό φλογερό αγωνιστή, τον Μητροπολίτη Φλωρίνης, Αυγουστίνο Καντιώτη.\nΤην πρώτην Αύγούστου τού 1973 εγκαταστάθηκε Ηγούμενος τού Μοναστηριού ό μέχρι σήμερα Αρχιμανδρίτης, Γέροντας Μάξιμος Καραβάς, ό όποιος με τό ανύσταχτο ενδιαφέρον του τό άλλαζε εντελώς κτιριακά και πνευματικά. Σήμερα στον περίβολο τού μοναστηριακού συγκροτήματος λειτουργούν έκτος τού καθολικού τέσσερα παρεκκλήσια, τού Αγίου Ιγνατίου, τού Θεοφόρου, της Ζωοδόχου Πηγής, του Αγίου Νεκταρίου τού θαυματουργού και της\nκατακόμβης. Έκτος Μονής και σε απόσταση διακοσίων μέτρων βρίσκεται τό Παρεκκλήσι της Αγίας Μεγάλομάρτυρος Κυριακής.\nΤα χαριτόβρυτα λείψανα της Όσιας Χρυσής άποθησαυρίζονται μέσα στο Ιερό Βήμα του Καθολικού της Αγίας Παρασκευής, στο όποιο φυλάσσεται και ή εφέστια εικόνα της Οσιαμάρτυρος. Σε ειδική περίτεχνη λειψανοθήκη έχει τοποθετηθεί ή τιμία κάρα της Όσιας, οι άλλη ξυλόγλυπτη το δεξί της χέρι άσημοδεμίνο και τα υπόλοιπα διασωθέντα λείψανά της . Τέλος σε άλλο κιβώτιο φιλντισένιο φυλάσσεται ή μανδήλα της Όσιας και όλα εκτίθενται πρός προσκύνηση και άγιασμό των πιστών προσκυνητών. Ή μνήμη της Όσιας τιμάται την Πέμπτη της Διακαινησίμου και ιδιαιτέρως στις 17 Ιουνίου, ήμέρα της άνακομιδής των ιερών της λειψάνων μέ ύμνους και ψαλμούς και ωδές πνευματικές, καθώς προτρέπει τούς Χριστιανούς ό Απόστολος Παύλος (Εφεσ. ε” 18).\nΜέ τις πρεσβείες της Όσιας Χρυσής, τις εύλογίες και τό ενδιαφέρον τού Σεβασμιωτάτου Μητροπολίτου Φλωρίνης, Πρεσπών και Έορδαίας κ. Θεοκλήτου και τις φροντίδες τού Καθηγουμένου και ανακαινιστή τού Μοναστηριού, Γέροντος Μαξίμου, αυτό συνεχίζει τή μεγάλη προσφορά του στήν εύαίσθητη αύτή περιοχή και ώς άλλη κολυμβήθρα Σιλωάμ παρέχει τά ιάματα σε ολους, όσοι μέ πίστη σπεύδουν να προσκυνήσουν την Αγία Παρασκευή και την θεραπαινίδα της Όσια Χρυσή.\nΈρευνα, συγκέντρωση, επεξεργασία και παράθεση choratouaxoritou


«Στιγμές» γεμάτες «Αναμνήσεις» στη πρεμιέρα Βοσκόπουλου - Ρέμου! - MusicCorner.gr\nΑρχική ΝΕΑ ΝΕΑ (GR) «Στιγμές» γεμάτες «Αναμνήσεις» στη πρεμιέρα Βοσκόπουλου – Ρέμου!\n«Στιγμές» γεμάτες «Αναμνήσεις» στη πρεμιέρα Βοσκόπουλου – Ρέμου!\nΈνα κατάμεστο Διογένη, με ένα ιδιαίτερα θερμό κοινό και επώνυμες παρουσίες που καταχειροκρότησαν την επάνοδο αρχικά του Αντώνη Ρέμου στην νυχτερινή Αθήνα.\nΙδιαίτερα συγκινητική η είσοδος του Τόλη Βοσκόπουλου στην σκηνή του Διογένης Studio όταν ο Αντώνης Ρέμος τον κάλεσε στην σκηνή, ενώ παρέμεινε μαζί του για το πρώτο τραγούδι βοηθώντας τον να προσπεράσει την συγκίνηση.\nΜια διαφορετική πρεμιέρα γεμάτη συναίσθημα και μεγάλα τραγούδια και από τους δύο καλλιτέχνες που απέδειξαν ότι θα αναστατώσουν φέτος την νυχτερινη Αθήνα με την σύμπραξη τους.\nΙδιαίτερη αίσθηση έκαναν και οι Όναρ με το ιδιαίτερο πρόγραμμά τους καθως και οι νέες φωνές που πλαισιώνουν τους δύο καλλιτέχνες, η Ευδοκία Καδή, η Μαλού, ο Κώστας Δόξας και ο Θανάσης Βάτσος.


Σα Πίντο: «Τέσσερα οφσάιντ και γκολ από λάθος κόρνερ» - Onsports.gr\nOnsports Team\t12 Μαρτίου 2017, 21:00\nΣα Πίντο: «Τέσσερα οφσάιντ και γκολ από λάθος κόρνερ»\nΆστραψε και βρόντηξε ο Σα Πίντο στη συνέντευξη Τύπου μετά το τέλος του αγώνα στο Φάληρο με τον Ολυμπιακό.\nΟ τεχνικός του Ατρομήτου στάθηκε αποφάσεις του Σελίμου και των βοηθών του, με τον ίδιο τεχνικό να εξηγεί ότι θα ήταν... διαφορετικό ματς αν η διαιτησία ήταν πιο ισορροπημένη.\nΑναλυτικά, όσα δήλωσε ο Ρικάρντο Σα Πίντο:\nΓια το ματς: «Ενα πολύ καλό ματς και ανταγωνιστικό. Και οι 2 ομάδες άξιζαν κάτι περισσότερο γιατί η διαιτησία ήταν πολύ κακή. Παρότι ο Ολυμπιακός είναι μία μεγάλη ομάδα με μεσοεπιθετικούς δεν χρειάζεται τη βοήθεια της διαιτησίας. Θα προτιμούσα το ποδόσφαιρο. Είχαμε οκτώ οφσάιντ. Τέσσερα ήταν και τέσσερα δεν ήταν. Η πρώτη φάση ήταν με τον Τόνσο και η άλλη με τον Ντάουντα που αφού δίνεται το πλεονέκτημα έπρεπε να τον αφήσουν στο γκολ. Καθαρή του Ντάουντα για γκολ. Επίσης το πρώτο γκολ του Ολυμπιακού δεν είναι κόρνερ. Είναι πολλές φάσεις. Είναι αρκετές. Έχουμε πολύ σεβασμό στον Ολυμπιακό. Οι παίκτες μου πάλεψαν πολύ και άξιζαν κάτι παραπάνω. Ίδια αντιμετώπιση και από τις 2 πλευρές θα ήθελα. Να είναι δίκαιο το ποδόσφαιρο. Συγχαρητήρια στους παίκτες μου. Θα ήθελα να δώσω συγχαρητήρια κυρίως για το 2ο μέρος. Είχαμε κατοχή, ευκαιρίες και παλέψαμε να κάνουμε το παιχνίδι μας. Παρότι το 2ο γκολ, μας σκότωσε η αντίδρασή μας ήταν πολύ καλή. Από το 1-1 πήγαμε στο 2-0. Έτσι είναι το ποδόσφαιρο. Ήμασταν αρκετά καλοί. Συνεχίζουμε στην ίδια γραμμή και πάμε παρακάτω».\nΓια το αν ο Ολυμπιακός πήρε το πάνω χέρι λόγω διαιτησίας: «Ο Ολυμπιακός είναι πολύ μεγάλη ομάδα με μεγάλους παίκτες και αυτό δεν αλλάζει. Αυτό που θέλω να πω είναι να δούνε όλη την αγωνιστική πραγματικότητα. Να ήταν πιο ισορροπημένη η διαιτησία. Έχω έρθει ξανά εδώ και ο Ολυμπιακός έχει παίξει και έχει κερδίσει. Εάν το γκολ δεν δινόταν από κόρνερ και εάν αφήνανε το δικό μας θα βλέπαμε άλλο ματς».\nΓια το αν η νίκη του Ολυμπιακού οφείλεται στη διαιτησία: «Εάν δεν είχαν δοθεί αυτές οι φάσεις δεν θα ήταν γκολ οπότε τι παραπάνω να πω. Τι άλλο να πω;»\nΓια την δυσκολία της ομάδας του στις τελικές: «Είναι πολύ δύσκολο να κάνουμε φάσεις σε έναν πολύ δύσκολο αντίπαλο. Ευχαριστώ για την ερώτηση. Στο τελευταίο παιχνίδι, το 2-1 ούτε ο Ολυμπιακός είχε φάσεις. Δεν έκανε κάτι εξωπραγματικό. Από λεπτομέρεια. Είναι οι μικρές λεπτομέρειες της αναμέτρησης».\nΓια το γκολ οφσάιντ του Ατρομήτου στο ματς στο Κύπελλο: «Λάθη γίνονται και μπορούν να κάνουν όλοι. Το προηγούμενο δεν ήταν κάτι που επηρέασε γιατί ο Ολυμπιακός πέρασε. Τώρα ήθελα κάτι πιο ισορροπημένο».\nΓια τον Ολυμπιακό και το επίπεδό του: «Σαφώς και ο Ολυμπιακός είναι πολύ υψηλού επιπέδου. Η πιο μεγάλη ομάδα στην Ελλάδα. Αυτό που θέλω να περάσω στους παίκτες μου είναι πως και με Ρεάλ και Μπάρτσα να πιστεύουν στη νίκη. Αυτό που ήθελα να δω σήμερα ήταν κάτι πιο ισορροπημένο από την διαιτησία».\n27 λεπτά πριν ΠΑΟΚ: Γλίτωσε τα χειρότερα η Στράντζαλη\n56 λεπτά πριν Κινόα: Τα οφέλη της και ποιοι πρέπει να την αποφεύγουν (εικόνες)


Κικίλιας για Τσιρώνη: Είναι αδιανόητο Έλληνες βουλευτές να χρησιμοποιούν τα επιχειρήματα της Τουρκίας - enikonomia.gr\n14:07 , 24 Μαρτίου 2019\nΈντονη ήταν η αντίδραση κατά του ΣΥΡΙΖΑ και της κυβέρνησης με αφορμή τις δηλώσεις του Γιάννη Τσιρώνη, του τομεάρχη ‘Αμυνας της Νέας Δημοκρατίας, Βασίλη Κικίλια. Μιλώντας στον ΣΚΑΪ, είπε:\nΟ βουλευτής της Α’ Αθήνας καταδίκασε τους προπηλακισμούς κατά του αντιπροέδρου της Βουλής Γιώργου Βαρεμένου στη Μελβούρνη, τονίζοντας ότι “ασφαλώς και αποδοκιμάζω τα επεισόδια στη Μελβούρνη κατά του κ. Βαρεμένου, με λυπούν και είναι ιδιαίτερα στενάχωρα.\nΌμως, όταν οι πολιτικές συγκεκριμένων κομμάτων είναι κόντρα στο εθνικό συμφέρον και στη βούληση του ελληνικού λαού, μοιραία θα δούμε και τέτοια πράγματα”, συμπλήρωσε.\nΑναφερόμενος στην αυριανή παρέλαση, ο κ. Κικίλιας επισήμανε πως είχε μιλήσει προ εβδομάδος “για την αναγκαιότητα να αφήσουμε την 25η Μαρτίου τον κόσμο να εκφραστεί. Χαίρομαι που ο Πρόεδρος της Δημοκρατίας, ο κ. Παυλόπουλος, με δικαιώνει, δηλώνοντας ότι πρέπει να ακούγονται τα εμβατήριά μας στις παρελάσεις. Αυτό θέλει ο κόσμος, αυτό έχει μάθει το Στράτευμά μας, είναι αναπόσπαστο κομμάτι της Ιστορίας μας και δικαίως πρέπει να ακούγονται”, συμπληρώνοντας ότι “ο κ. Παππάς μάς είπε ότι το “Μακεδονία Ξακουστή” δεν έχει να κάνει με τη Μακεδονία μας, αλλά με μια άλλη Μακεδονία στα βόρεια σύνορά μας. Μια αποτυχημένη δήλωση, που αποδοκίμασε ο ελληνικός λαός”. Ερωτηθείς τέλος για τις συνέπειες της εφαρμογής της συμφωνίας των Πρεσπών, ο τομεάρχης ‘Αμυνας της Ν.Δ. τη χαρακτήρισε “ήττα για την εξωτερική μας πολιτική που απομείωσε την εθνική μας κυριαρχία. Το βλέπουμε καθημερινά, είτε με τα μακεδονικά προϊόντα, είτε με τις δηλώσεις αξιωματούχων άλλων χωρών”, συμπληρώνοντας πως “στη Ν.Δ. πιστεύουμε στον αγνό και ανόθευτο πατριωτισμό των Ελλήνων. Ο πατριωτισμός εμπεριέχει τη φύλαξη των συνόρων μας, την Ιστορία, τον πολιτισμό, την Ορθόδοξη πίστη μας και, προφανώς, τα εθνικά μας θέματα που είναι μέσα στην ψυχή του Έλληνα, όπως το μακεδονικό”. “Ως αυριανή κυβέρνηση, η Νέα Δημοκρατία θα υπερασπιστεί την εθνική μας κυριαρχία και δεν θα αφήσει κανέναν να ζημιώσει τη χώρα’, κατέληξε ο κ. Κικίλιας.\n#ΒΑΣΙΛΗΣ ΚΙΚΙΛΙΑΣ\t#ΓΙΑΝΝΗΣ ΤΣΙΡΩΝΗΣ\t#ΕΛΛΑΔΑ\t#ΚΑΣΤΕΛΟΡΙΖΟ\t#ΤΟΥΡΚΙΑ


Ο Ιντρις Ελμπα δηλώνει απογοητευμένος με την υπόθεση Τζέιμς Μποντ | FLIX\nΟ Ιντρις Ελμπα δηλώνει απογοητευμένος με την υπόθεση Τζέιμς Μποντ\nΟλοι έχουμε μια γνώμη για το αν θα μπορούσε ο Ιντρις Ελμπα να είναι ο επόμενος Τζέιμς Μποντ. Ο κεντρικός άξονας της συζήτησης όμως είναι αναμφίβολα πικρός.\n28 Ιούν 2019 Πόλυ Λυκούργου\nΑπό τότε που ακούστηκαν οι φήμες πως ο Ιντρις Ελμπα θα μπορούσε να είναι ο επόμενος Τζέιμς Μποντ, το κοινό διχάστηκε: αρκετοί ήταν αυτοί που υποστήριζαν την ιδέα φανατικά και άλλοι που είπαν «πώς είναι δυνατόν;».\nΣε πρόσφατη συνέντευξή του στο Vanity Fair, ο Ελμπα (ξανα)σχολίασε το γεγονός, θίγοντας κάτι που έχει περισσότερη σημασία κι από την κατάκτηση -ή όχι- ενός ρόλου.\n«Ο Τζέιμς Μποντ είναι ένα σύμβολο. Ενας τεράστιος, εμβληματικός ήρωας, ένας αγαπημένος εδώ και δεκαετίες θρύλος που παρασύρει το κοινό σε επικές περιπέτειες που ξεφεύγουν από το ρεαλισμό. Φυσικά κι αν κάποιος μου πρότεινε το ρόλο θα έλεγα αμέσως "ναι!". Με ενθουσιάζει η ιδέα. Ομως ποτέ δεν είπα εγώ "θέλω να γίνω ο επόμενος Μποντ". Καταλαβαίνω, επίσης, ότι μλάμε για έναν κατάσκοπο - πρέπει να περνάει απαρατήρητος. Εγώ δεν περνάω απαρατήρητος...»\n«Ομως, αυτό που με απογοητεύει είναι η ίδια η συζήτηση. Οταν βλέπεις σχόλια από τον κόσμο της τάξεως «αυτό δε γίνεται!» Και όλα καταλήγουν στο χρώμα του δέρματός μου. Αν έπαιρνα το ρόλο και δεν λειτουργούσε η ταινία, θα το χρεωνόταν το χρώμα του δέρματός μου; Αν λειτουργούσε, πάλι θα έλεγαν "παρόλο το χρώμα του δέρματός του"; Ολο αυτό είναι πολύ πικρό. Και δε χρειάζεται να μπαίνω σε μία τόσο δύσκολη θέση...»\nΣυμφωνούμε από την πρώτη του κιόλας πρόταση. Ο Τζέιμς Μποντ γεννήθηκε από τη φαντασία του Ιαν Φλέμινγκ. Ενα σύμβολο. Από τότε πέρασε μισός αιώνας, τα σύμβολα άλλαξαν μορφές γιατί άλλαξαν και οι κοινωνικές δομές, αλλά αυτό που συμβολίζουν παρέμεινε το ίδιο.\nΑν ο ίδιος ο Ιαν Φλέμινγκ θεώρησε ότι ο «φορτηγατζής Σκοτσέζος» θα του «καταστρέψει τον ήρωα», αλλά οι μαμάδες μας όλες αγάπησαν τον Σον Κόνερι ως τον «καλύτερο Τζέιμς Μποντ», αν ο Ντάνιελ Κρεγκ (που επίσης στην αρχή λιθοβολήθηκε ως «μπετατζής-Μποντ») πρωταγωνίστησε στην πιο αριστουργηματική 007 ταινία («Skyfall»), ας επιτρέψουμε στο μυαλό μας να ανοίξει λίγο και να αντιμετωπίσει αυτό το διάλογο ως ευκαιρία αποδοχής κάθε διαφορετικότητας.\nΜπορούμε να πιστέψουμε δηλαδή ότι ένας γεννημένος το 1953 βρετανός κατάσκοπος μπορεί να απογειώνει αυτοκίνητα, να διασώζεται από εκρήξεις, να πέφτει από κτίρια, να ξεφεύγει από σφαίρες, να παλεύει σώμα-με-σώμα και να σηκώνεται με ατσαλάκωτο σμόκιν, ένα μαρτίνι και δεκάδες γκόμενες στο χέρι, αλλά το πρόβλημά μας είναι να τον σκεφτούμε... μαύρο;\nO Ιντρις Ελμπα πιστεύει πως ήρθε η ώρα για έναν μαύρο ή μια γυναίκα Τζέιμς Μποντ\nΟ Τζέιμς Μποντ γυναίκα; Προς θεού, όχι!\nΠροηγούμενο Ετοιμαστείτε να γνωρίσετε την μικρότερη αδερφή του Σέρλοκ, την Ενόλα Χολμς Επόμενο Δεν έχετε δει τίποτα, αν δεν έχετε δει αφρικάνικα πόστερ χολιγουντιανών blockbuster


(Ανακατεύθυνση από Ιωάννης της Αραγωνίας)\nΦρειδερίκος Α΄ των Αθηνών, 1340 - 1355, κόμης της Μάλτας· διαδέχθηκε τον πατέρα του ως δούκας των Αθηνών και των Νέων Πατρών.\nΕλεονόρα 1346 - μετά το 1369, παντρεύτηκε τον Γκουιλλέν δε Περάλτα κόμη της Καλταμπελότα.\nΣτο λήμμα αυτό έχει ενσωματωθεί κείμενο από το λήμμα John, Duke of Randazzo της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Ιωάννης_του_Ραντάτσο&oldid=7774614"\nΤελευταία τροποποίηση 19:05, 29 Σεπτεμβρίου 2019.


Η λαμπερή πρεμιέρα της νέας σειράς του Aνδρέα Γεωργίου στον ALPHA! Δείτε τα πρώτα πλάνα - MagazinoMou\nHomeMediaΗ λαμπερή πρεμιέρα της νέας σειράς του Aνδρέα Γεωργίου στον ALPHA! Δείτε τα πρώτα πλάνα\n18 Σεπτεμβρίου 2017 Magazinomou Staff Media, Slide 0\nΗ πολυαναμενόμενη και πολυσυζητημένη καθημερινή σειρά του Ανδρέα Γεωργίου – Κούλη Νικολάου σε σενάριο Βάνας Δημητρίου, ΤΑΤΟΥΑΖ, έκανε πρεμιέρα μέσα από την συχνότητα του ALPHA απόψε το βράδυ! Πρόκειται για μια σειρά με αστυνομική πλοκή, φόνους και εξιχνιάσεις στις οποίες πρωταγωνιστές θα είναι ζευγάρια διαφόρων ηλικιών! Σήμερα ξεκίνησε το πρώτο επεισόδιο. Δείτε ένα μικρό απόσπασμα από την έναρξη:\nΓνωρίστηκαν στα γυρίσματα καθημερινής σειράς και ερωτεύτηκαν παράφορα!\nΚι όμως κι όμως! Σύμφωνα με δημοσιεύματα της Real Life, πρωταγωνιστές νέας καθημερινής σειράς ερωτεύτηκαν παράφορα. Και δεν μιλάμε για ξένους ηθοποιούς αλλά για δικούς μας εδώ! New love in Περισσότερα […]


Το Μικρό Βασίλειο του Μπεν και της Χόλυ - Βικιπαίδεια\nΤο Μικρό Βασίλειο του Μπεν και της Χόλυ\nΗ σήμανση τοποθετήθηκε στις 21/08/2017.\nΤο Μικρό Βασίλειο του Μπεν & Χόλι είναι μια βρετανική τηλεοπτική σειρά κινουμένων σχεδίων που απευθύνεται σε παιδιά προσχολικής ηλικίας και που αρχικά μεταδίδονταν στο Nickelodeon UK.\nΠλέον μεταδίδεται μέσω των καναλιών του Nickelodeon σε όλη την Αφρική, την Ασία τον Ειρηνικό, την Ευρώπη, τη Μέση Ανατολή, τη Λατινική Αμερική και τη Βόρεια Αμερική.\nΗ σειρά δημιουργήθηκε από τους Neville Astley και Mark Baker και σκηνοθετήθηκε από το Phil Davies στο Astley Baker Davies (εταιρεία υπεύθυνη για το Peppa Pig). Πολλοί από τους ηθοποιούς που δίνουν τις φωνητικές δεξιότητές τους σε χαρακτήρες στο Peppa Pig έχουν δώσει τις φωνές τους και στο Μικρό Βασίλειο. Η μουσική είναι παραγωγή του Julian Nott, ο οποίος είναι γνωστός για τα Gormiti και Peppa Pig.\nΗ σειρά ξεδιπλώνεται στο Μικρό Βασίλειο το οποίο είναι κρυμμένο ανάμεσα σε ακανθώδη θάμνους. Το Μικρό Βασίλειο διοικείται από το βασιλιά και τη βασίλισσα Τσουκνίδα κυρίως από το Κάστρο τους, όπου ζουν με τις κόρες τους Χόλι, Νταίζη και Πόπη. Τα ξωτικά ζουν στον κορμό ενός δέντρου, το οποίο λειτουργεί ως σχολείο, βιβλιοθήκη, πολυκατοικία και εργοστάσιο για παιχνίδια. Τα ξωτικά κρατούν την πεποίθηση ότι δεν θα πρέπει ποτέ να φτάσουν αργά σε τίποτα. Οι νεράιδες πολιτικοί ζουν στο χωριό Fairy, το οποίο αποτελείται από μανιτάρια που έχουν πόρτες και παράθυρα. Οι νεράιδες χρησιμοποιούν μαγεία και οι περισσότερες παίρνουν το όνομά τους από λουλούδια και φυτά. Τα ξωτικά έχουν τη δική τους φράση "... και είμαι Ξωτικό" (ή "Είμαστε Ξωτικά"), και οι νεράιδες έχουν επίσης τη δική τους φράση, συνήθως "είμαι νεράιδα". Τα ξωτικά λένε την ώρα με ρολόγια χειρός και / ή ρολόγια, ενώ οι νεράιδες λένε την ώρα με πολύ ασυνήθιστους τρόπους. Ο Μπεν και η Χόλι έχουν έναν φίλο πασχαλίτσα που γαυγίσει και που ονομάζεται Gaston. Η Νταντά Δαμασκινιά και ο Σοφός Γέροντας είναι και αυτοί χαρακτήρες και έχουν σημαντικές δουλειές να κάνουν στο πλαίσιο της σειράς. Ο κ. και η κ. Ελφ είναι γονείς του Μπεν. Ο Σοφός Γέροντας δεν είναι πια παντρεμένος, αλλά έχει τρεις γιους.\nΝταίζη και Πόπη\nΑνακτήθηκε από "https://el.wikipedia.org/w/index.php?title=Το_Μικρό_Βασίλειο_του_Μπεν_και_της_Χόλυ&oldid=8499670"\nΤελευταία επεξεργασία στις 27 Οκτωβρίου 2020, στις 19:38\nΤελευταία τροποποίηση 19:38, 27 Οκτωβρίου 2020.


Πέντε σενάρια ζητούν πειραματόζωο… – Γναθολόγιο\nHome › Εκ του σύνεγγις › Πέντε σενάρια ζητούν πειραματόζωο…\nPosted on June 21, 2015 by user5775481949\tPosted in Εκ του σύνεγγις\nΕισερχόμαστε σήμερα στο τελευταίο και πιο κρίσιμο δεκαήμερο της διαπραγμάτευσης και είναι σαφές ότι πολύ δύσκολα μπορεί να οδηγήσει σε ένα αμοιβαία επωφελές αποτέλεσμα για λόγους κυρίως πολιτικούς και ιδεολογικούς, όπως έχουμε αναφερθεί σε προηγούμενα άρθρα.\nΠοια είναι λοιπόν πλέον τα πιθανά σενάρια μέχρι τέλος του μήνα, που λήγει η δεύτερη παράταση του προγράμματος και η προθεσμία για το ΔΝΤ;\nΔηλαδή, μια αναβολή, πιο πιθανή μέχρι Σεπτέμβρη, που θα «επιδοτεί» τις δανειακές υποχρεώσεις προς ΔΝΤ και ΕΚΤ.\nΗ λύση αυτή που φαίνεται να εκτονώνει την εκρηκτικότητα των στιγμών είναι μια κακή λύση για την χώρα μας, αλλά και για την νέα κυβέρνηση.\nΗ οικονομία θα συνεχίσει να σέρνεται αφού η παράταση θα εξασφαλίζει, έστω πρόσκαιρα, μόνο τους δανειστές, χωρίς να απαντά σε κανένα πρόβλημα της ύφεσης.\nΑντίθετα οι τράπεζες θα συνεχίσουν να στεγνώνουν, αφού θα αρχίσουν να πληρώνονται και οι ασύμμετρες φορολογικές υποχρεώσεις της χρονιάς.\nΠαράλληλα η αγορά θα συνεχίσει να σέρνεται, όταν μάλιστα τα σημάδια για την φετινή τουριστική κίνηση είναι ήδη ανησυχητικά.\nΕίναι πολύ αμφίβολο αν σε αυτή την λογικά αναμενόμενη κατάσταση, το κράτος θα μπορεί να συνεχίσει να πληρώνει κανονικά μισθούς και συντάξεις.\nΗ κυβέρνηση θα πρέπει να δεσμευτεί σε κάποια μέτρα, που με βάση τις διαρροές, δεν θα διαφέρουν και πολύ στο πνεύμα τους από εκείνα της προηγούμενης κυβέρνησης.\nΗ οικονομική αβεβαιότητα και δυσπραγία της κοινωνίας εν μέσω καλοκαιριού θα συμβάλλει στην πολιτική φθορά των κυβερνώντων.\nΗ αντιπολίτευση δεν θα κάτσει να περιμένει να πέσει το ώριμο φρούτο, αλλά όπως έδειξε έμπρακτα, θα κλιμακώσει τον διχασμό και θα ποντάρει στην πολιτική αναταραχή.\nΜε σταυρωμένα χέρια δεν θα κάτσουν ούτε οι δανειστές, που θα έχουν όλην αυτήν περίοδο το εργαλείο της ΕΚΤ σαν ρεγουλατόρο της μικρομεσαίας αγωνίας.\nΚαι βέβαια, με σταυρωμένα χέρια δεν θα κάτσουν οι δυτικές δυνάμεις, που βλέπουν την κυβέρνηση σαν αποσταθεροποιητκό παράγοντα για τα συμφέροντά τους στην περιοχή.\nΣυνεπώς, αν η κυβέρνηση καταφύγει σε μια τρίτη παράταση, σαν ύστατη δική της λύση, θα πέσει στην πολιτική φάκα των δανειστών με την ίδια ευκολία που έπεσε στην οικονομική τους παγίδα, τον Φεβρουάριο, με την δεύτερη παράταση.\nΑν η κυβέρνηση συμβιβαστεί με αντάλλαγμα μια υπόσχεση για διευθέτηση του χρέους τότε θα ακυρώσει η ίδια το νόημα των εκλογών του Ιανουαρίου.\nΈτσι θα δικαιώσει όχι μόνο το δόγμα του σοκ της Ναόμι Κλάιν, αλλά και την προηγούμενη κυβέρνηση στην οποία επίσης είχαν υποσχεθεί το ίδιο, αλλά πάντα σε συνάρτηση με την εφαρμογή υφεσιακών μεταρρυθμίσεων.\nΈτσι ακριβώς έπεσαν οι πρώην και πέφτοντας φόρτωσαν την βαριά σιδερένια μπάλα του δεσμώτη του χρέους στα πόδια της νέας κυβέρνησης.\nΩστόσο, αυτός ο συμβιβασμός επιταχύνει ένα ξεκαθάρισμα στην χώρα και την Ευρώπη.\nΗ Ελλάδα μένει πράγματι στην Ευρώπη, αλλά σε μια Ευρώπη αδιαπραγμάτευτα Γερμανική, αθεράπευτα υφεσιακή και κυρίως κοινωνικά άδικη, ένα ακριβό «αντικείμενο του πόθου» στον ήδη ανερχόμενο ευρωσκεπτικισμό.\nΤο ωστικό κύμα ενός τέτοιου συμβιβασμού μοιραία θα διασπάσει τον ΣΥΡΙΖΑ, αλλά θα συμβάλλει και στην απο-Σαμαροποίηση-διάσπαση της ΝΔ, ιδιαίτερα όταν πολύ σύντομα οι καρποί του συμβιβασμού εντείνουν την εξαθλίωση και την απελπισία στα μικρομεσαία στρώματα.\nΣε ένα τέτοιο περιβάλλον, μόνο νέες πολιτικές δυνάμεις, που δεν θα έχουν σχέση με τα αναχρονιστικά αριστεροδεξιά υπόλοιπα της μεταπολίτευσης, θα μπορέσουν να σηκώσουν τον ταπεινωμένο και παραιτημένο λαό στο ύψος που χρειάζεται για μια ισότιμη σχέση με τους δανειστές και κυρίως για ένα «άλμα πιο γρήγορο από τη φθορά».\nΗ προσφυγή στην λαϊκή εντολή είναι η μόνη εναλλακτική στον συμβιβασμό που κρατά, έστω προσωρινά, τον ΣΥΡΙΖΑ ζωντανό απέναντι στην αδιαλλαξία και την εχθρότητα των δανειστών.\nΕίτε οι Έλληνες πουν το ναι, είτε το όχι στο ευρώ και την συμφωνία, ο ΣΥΡΙΖΑ δεν χάνει προσώρας το ηθικό και πολιτικό του πλεονέκτημα απέναντι στην προηγούμενη κυβέρνηση, ακόμη και αν εύλογα του καταλογιστούν ανευθυνότητα και ανικανότητα.\nΑντίθετα και οι δύο λαϊκές ετυμηγορίες δρομολογούν με πιο ήπιο και ομαλό τρόπο τις ανακατατάξεις στο κομματικό και κυβερνητικό του μέτωπο, αλλά και τις αντιδράσεις στην κοινωνία.\nΩστόσο ένα δημοψήφισμα φέρνει κυβέρνηση και δανειστές προ τετελεσμένων γεγονότων τα οποία μπορούν να οδηγήσουν με αμετάκλητο πια τρόπο, στο μεν εσωτερικό στον διχασμό, στο δε εξωτερικό στην απαρχή της ευρωζωνικής διάλυσης.\nΕδώ συμφωνούμε με το σενάριο πτώχευσης εντός ευρώ του αναλυτή How Pill της Goldman Sachs, σύμφωνα με το οποίο και μεταξύ άλλων:\nΠροβλέπει “τεχνική χρεοκοπία, έκδοση IOU και κεφαλαιακούς ελέγχουν ως απαραίτητους για να σπάσει το πολιτικό αδιέξοδο, που δεν επιτρέπει αυτή τη στιγμή την εξεύρεση λύσης”.\nΘεωρεί ότι “τα ρίσκα που προκύπτουν από αυτό το σενάριο είναι ασύμμετρα και διαφοροποιούνται ανάλογα με το χρονικό ορίζοντα”.\nΌτι “βραχυπρόθεσμα κινούνται προς το «θετικό» αντανακλώντας την πιθανότητα να οδηγήσει σε συναινέσεις για να αποτραπεί χρεοκοπία και να κερδηθεί χρόνος για περαιτέρω διαβουλεύσεις”.\nΚαι ότι αντίθετα: “σε μεγαλύτερο χρονικό ορίζοντα κινούνται προς το «αρνητικό» με πιθανότητα για τεχνική πτώχευση, η οποία θα οδηγήσει σε μια χαοτική κατάσταση, πιθανά μη διαχειρίσιμη, που τελικά θα φέρει ένα (ακόμα και ακούσιο) Grexit αντί για την πολιτική στροφή που θα επέτρεπε τη συμφωνία”.\nΕπίσης προβλέπει ότι: “Μετά από μια περίοδο έντασης, που μπορεί να κρατήσει εβδομάδες ή μήνες και μπορεί να περιλαμβάνει εκλογές, δημοψήφισμα ή άλλες κυβερνητικές ανακατατάξεις η Ελλάδα θα μείνει στο ευρώ, ακόμα και αν χρειαστεί κάποιος χρόνος για να «χαλαρώσουν» οι παράτυπες συμφωνίες που έγιναν στο δύσκολο μεσοδιάστημα”.\nΚαι καταλήγει ότι: “Οι εταίροι σε αυτή τη φάση αναμένεται να διατηρήσουν την στάση που είχαν έως τώρα και να ζητούν δημοσιονομική προσαρμογή ως αντάλλαγμα για οικονομική στήριξη και επιτήρηση της οικονομίας”.\nΕίναι το λιγότερο πιθανό σενάριο, αλλά πρέπει να αναφέρεται γιατί μια τέτοια εξελιξη θα μπορούσε να συμβεί μέσα ή καθοδόν προς οποιοδήποτε σενάριο.\nΗ δημοκρατία μας δείχνει ότι ακόμη αντέχει παρότι βαριά πληγωμένη μετά από τόσα κτυπήματα πελατειακού κρατισμού και μνημονιακού δικαίου.\nΩστόσο οι μέρες αυτές έχουν κάτι από φθινόπωρο/χειμώνα ’44, κάτι από άνοιξη ’67, κάτι από καλοκαίρι 2007. Και δεν μιλάμε υποχρεωτικά για εμφύλιο, τανκς και μυστικές υπηρεσίες.\nΕννοούμε ακόμη και μια έκτακτη κατάσταση που θα μπορούσε να οδηγήσει στον σχηματισμό μιας κυβέρνησης εθνικής σωτηρίας με αυξημένες αρμοδιότητες, οι οποίες όμως θα μπορούσαν να υπερβαίνουν τα ήδη αμφιλεγόμενα συνταγματικά όρια των γνωστών μας πράξεων νομοθετικού περιεχομένου.\nΚάθε ένα από αυτά τα σενάρια, μόνο ή σε συνδυασμό με ένα άλλο, θα επηρεάσει την ζωή στην χώρα τους επόμενους μήνες.\nΌ,τι και να συμβεί, θα συμβεί σε έναν ήδη πολύ κουρασμένο αλλά έτοιμο για όλα λαό, πολύ πιο έτοιμο από αυτούς που καμώνονται τους πολιτικούς του ηγέτες.\nΠέντε σενάρια λοιπόν, που συναγωνίζονται σε κακότητα το ένα το άλλο, και που σίγουρα δεν απευθύνονται σε ελεύθερους πολίτες με κριτική σκέψη, ούτε σε ανεξάρτητη χώρα, αλλά σε πειραματόζωα, όπως άλλωστε συμβαίνει διαρκώς από το 2010 μέχρι σήμερα.\n‹ «Το Μικρό Νησί» του Αλμπέρτο Ροντρίγκεζ\nΔημοψήφισμα, ένα σημαντικό χαρτί, που όμως θα καεί μέσα σε λίγες μέρες… ›


«Ρίχνει λάδι στη φωτιά» ο Ερντογάν - «Τον Ιούλιο οι πρώτες παραδόσεις των S-400 στην Τουρκία» | altsantiri\n5-04-2019 - 20:34μμ\n«Λάδι στη φωτιά» ρίχνει ο πρόεδρος της Τουρκίας, Ρετζέπ Ταγίπ Ερντογάν, σχετικά με τους S-400, καθώς επέμεινε σήμερα ότι η χώρα του θα αγοράσει το ρωσικό αντιπυραυλικό σύστημα, παρά τις προειδοποιήσεις των ΗΠΑ.\n«Η διαδικασία για τους S-400 ολοκληρώθηκε», είπε ο Ερντογάν, διευκρινίζοντας ότι οι πρώτες παραδόσεις του συστήματος αυτού θα γίνουν τον Ιούλιο.\nΠαράλληλα, ο τούρκος πρόεδρος επέκρινε τα «εντελώς λανθασμένα» σχόλια της Ουάσινγκτον σχετικά με την παραγγελία των S-400 από την Άγκυρα, εκτιμώντας ότι οι σύμμαχοι στους κόλπους του ΝΑΤΟ δεν θα έπρεπε να επιβάλουν κυρώσεις οι μεν στους δε.\nΟι ΗΠΑ πρότειναν, ως εναλλακτική λύση, στην Τουρκία να αγοράσει τους αμερικανικούς πυραύλους Patriot, καθώς υποστηρίζουν ότι το ρωσικό σύστημα δεν είναι συμβατό με τα ΝΑΤΟϊκά οπλικά συστήματα.\n«Δυστυχώς οι ΗΠΑ δεν μας πωλούν τους Patriot με τους ίδιους όρους» που διαθέτει η Ρωσία τους S-400, απάντησε ο Ερντογάν. Παράλληλα, είπε ότι η Τουρκία ήθελε, στο πλαίσιο μιας σύμβασης για την αγορά των αμερικανικών πυραύλων, να συμμετάσχει στην παραγωγή και να υπάρξει ταχεία παράδοση, όμως η Ουάσινγκτον δεν βλέπει θετικά αυτές τις απαιτήσεις.\nΤη Δευτέρα ο Ερντογάν θα βρίσκεται στη Ρωσία, για συνομιλίες με τον ρώσο ομόλογό του, Βλαντιμίρ Πούτιν.